Document ID: 31992R3565

31992R3565
L 362/10
JURNALUL OFÍCIAL AL UNIUNII EUROPENE
REGULAMENTUL (CEE) NR. 3565/92 AL COMISIEI
din 10 decembrie 1992
de modificare a Regulamentului (CEE) nr. 1054/73 privind normele referitoare la ajutorul pentru viermii de mătase
COMISIA COMUNITĂȚILOR EUROPENE,
având în vedere Tratatul de instituire a Comunității Economice Europene,
având în vedere Regulamentul (CEE) nr. 845/72 al Consiliului din 24 aprilie 1972 de stabilire a unor măsuri speciale pentru încurajarea creșterii viermilor-de-mătase (1), astfel cum a fost modificat ultima dată prin Regulamentul (CEE) nr. 2059/92 (2), în special articolul 2 alineatul (5),
întrucât articolul 3 alineatul (1) din Regulamentul (CEE) nr. 1054/73 al Comisiei (3), astfel cum a fost modificat prin Regulamentul (CEE) nr. 683/74 (4), prevede în special obligația crescătorilor de viermi de mătase de a depune cereri pentru ajutor în fiecare an până la 30 noiembrie, în caz contrar pierzând în întregime dreptul asupra ajutorului; întrucât consecințele inerente unei depășiri pe termen scurt a termenului de depunere a cererilor pentru ajutor menționate mai sus ar trebui limitate, ținându-se seama de nevoia de proporționalitate și de nevoia ca regimul de ajutoare respectiv să funcționeze corespunzător;
întrucât, în consecință, dispozițiile respective ar trebui modificate, iar solicitanții care depun cereri înainte de data stabilită ar trebui să se califice pentru ajutor începând cu anul de comercializare 1991/92;
întrucât măsurile prevăzute de prezentul regulament sunt conforme cu avizul Comitetului de gestionare a inului și a cânepei,
ADOPTĂ PREZENTUL REGULAMENT:
Articolul 1
În articolul 3 din Regulamentul (CEE) nr. 1054/73, alineatul (1) se înlocuiește cu următorul text:
„(1) Ajutorul se acordă crescătorilor de viermi de mătase care depun cereri până la 30 noiembrie în fiecare an, cu excepția cazurilor de forță majoră.
Cu toate acestea, dacă cererile se depun:
-
până la 31 decembrie al aceluiași an, se acordă două treimi din ajutor;
-
până la 31 ianuarie al anului următor, se acordă o treime din ajutor.
Fiecare crescător nu poate depune decât o singură cerere.”
Articolul 2
Prezentul regulament intră în vigoare în a treia zi de la data publicării în Jurnalul Oficial al Comunităților Europene.
Se aplică din anul de comercializare 1991/92 solicitanților care depun cereri înainte de 1 martie 1993 și care aduc dovezi spre satisfacția statului membru respectiv că au atins minimul de producție menționat la articolul 2 litera (b) din Regulamentul (CEE) nr. 1054/73.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 10 decembrie 1992.

Labels: 19
6